

**REPUBLIKA HRVATSKA**

**MEĐIMURSKA ŽUPANIJA**

**OPĆINA DONJI KRALJEVEC**

**Stručno povjerenstvo za postupak javne nabave**

KLASA:402-01/21-01/12

URBROJ:2109-06-21-06

Donji Kraljevec, 23. travnja 2021.

DOKUMENTACIJA O NABAVI

**Predmet nabave:**

 **NABAVA SUSTAVA VIDEONADZORA U OPĆINI DONJI KRALJEVEC**

OTVORENI POSTUPAK JAVNE NABAVE

*PROJEKT SE SUFINANCIRA SREDSTVIMA FONDA ZA ZAŠTITU OKOLIŠA I ENERGETSKU UČINKOVITOST*

EVIDENCIJSKI BROJ NABAVE:1/21-MV

DONJI KRALJEVEC, TRAVANJ, 2021.

**1. OPĆI PODACI**

* 1. **Podaci o Naručitelju**

Naručitelj: Općina Donji Kraljevec

Adresa: Kolodvorska 52D, 40320 Donji Kraljevec

OIB: 51571293140

Broj telefona: 040/ 655 126

Internet adresa: www.donjikraljevec.hr

Odgovorna osoba javnog naručitelja: Miljenko Horvat, načelnik Općine Donji Kraljevec

Adresa elektroničke pošte: opcina@donjikraljevec.hr

IBAN:HR17 24020061808200002

* 1. **Podaci o osobi ili službi zaduženoj za komunikaciju s ponuditeljima**

Osoba/služba za kontakt:

Ime i prezime: Miljenko Horvat

Broj telefona: 040/655 126, mob. 099/2241140

Adresa elektroničke pošte: nacelnik@donjikraljevec.hr

Ime i prezime: Ivona Lepen

Broj telefona: 040/655 613, mob. 099/191 15 98

Adresa elektroničke pošte: procelnica@donjikraljevec.hr

Komunikacija i svaka druga razmjena informacija/podataka između Naručitelja i gospodarskih subjekata može se obavljati isključivo na hrvatskom jeziku putem sustava Elektroničkog oglasnika javne nabave Republike Hrvatske (dalje: EOJN RH).

Detaljne upute o načinu komunikacije između gospodarskih subjekata i Naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: https://eojn.nn.hr/Oglasnik/

Iznimno, u skladu s člankom 63.ZJN 2016, Naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran. Ključni elementi u otvorenom postupku javne nabave uključuju dokumentaciju o nabavi i ponude. Usmena komunikacija s ponuditeljima koja bi mogla znatno utjecati na sadržaj i ocjenu ponuda mora biti u zadovoljavajućoj mjeri i na prikladan način dokumentirana, primjerice sastavljanjem pisanih bilješki ili zapisnika, audio snimki ili sažetaka glavnih elemenata komunikacije i slično.

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi Naručitelju dostavljaju isključivo putem EOJN RH.

* 1. **Popis gospodarskih subjekata s kojima je Naručitelj u sukobu interesa**

Sukladno članku 80. stavak 2. točka 2. ZJN 2016 naručitelj objavljuje da postoje gospodarski subjekti s kojima su predstavnici naručitelja iz članka 76. stavka 2. ZJN 2016 u sukobu interesa:

1.HORTUS d.o.o., Ludbreška 78, Donji Kraljevec, OIB:88861892304 (godina osnivanja 2013.)

2.HORVAT d.o.o., Ludbreška bb, Donji Kraljevec, OIB:84751919984 (godina osnivanja 1992.)

1.4. Vrsta postupka javne nabave

Otvoreni postupak javne nabave male vrijednosti.

**1.5. Procijenjena vrijednost nabave**

Procijenjena vrijednost nabave iznosi: 335.609,00 kuna (bez PDV-a)

**1.6. Vrsta ugovora o javnoj nabavi**

Ugovor o javnoj nabavi robe. Ugovor o nabavi robe će biti sklopljen nakon isteka roka mirovanja, a koji sukladno članku 306. ZJN2016 iznosi 15 (petnaest) dana od dana dostave odluke o odabiru. Dan početka postupka javne nabave je dan slanja poziva na nadmetanje.

**1.7.** Ugovor o javnoj nabavi ili okvirni sporazum

Sklapa se ugovor o javnoj nabavi.

**1.8. Dinamički sustav nabave**

Ne uspostavlja se dinamički sustav nabave.

**1.9. Elektronička dražba**

Ne provodi se elektronička dražba.

**1.10. Elektronička dostava ponuda**

Elektronička dostava ponuda obvezna je sukladno članku 280. ZJN2016.

**1.11. Prethodno savjetovanje**

Temeljem članka 198. stavka 3. ZJN 2016, Općina Donji Kraljevec je Nacrt Dokumentacije o nabavi, koja sadrži opis predmeta nabave, tehničke specifikacije, kriterij za kvalitativni odabir gospodarskog subjekta, kriterije za odabir ponude, posebne uvjete za izvršenje ugovora te troškovnika stavila na prethodno savjetovanje sa zainteresiranim gospodarskim subjektima u trajanju od 07.04.2021. do 13.04.2021.godine, javnom objavom na svojim internetskim stranicama; www.donjikraljevec.hr. i na stranicama EOJN.

Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno dana 14.04.2021. na internetskim stranicama Naručitelja (www.donjikraljevec.hr.) i stranicama EOJN.

1. **PODACI O PREDMETU NABAVE**
	1. **Opis predmeta nabave**

Predmet ovog postupka nabave je dobava i ugradnja sustava tehničke zaštite na 13 lokacija na području Općine Donji Kraljevec, sukladno traženim uvjetima naznačenim u ovoj Dokumentaciji.

Zaštita javnih površina ima za cilj: zaštitu imovine općine, zaštitu od terorizma, zaštitu imovine građana, zaštita javnih objekata koji se nalaze na području općine, zaštita građana na prostorima javnih površina, prevencija svih oblika kriminala, nadzor i kontrola prometa na frekventnim raskrižjima, nadzor zelenih površina, parkova, dječjih i sportskih igrališta te nadzor javnih okupljanja.

Obzirom da se na snimkama video nadzornog sustava nalaze osobni podaci, snimke se moraju štititi prema načelima koje propisuje GDPR, dakle upravljanje pohranom snimke videosadržaja mora biti u skladu s Općom uredbom o zaštiti osobnih podataka – GDPR (General Data Protection Regulation( (EU 2016/679)). Potrebno je uspostaviti automatizirani sustav zapisa za evidentiranje pristupa snimkama videonadzora, koje će sadržavati vrijeme i mjesto pristupa kao i oznaku osoba koje su izvršile pristup podacima prikupljenim putem video nadzora. Također, svi poslovi i radnje vezane uz sustave tehničke zaštite moraju biti usklađeni sa Zakonom o privatnoj zaštiti (NN 16/20) te Pravilnikom o načinu i uvjetima obavljanja poslova privatne zaštite na javnim površinama (NN36/2012).

Predmet nabave nije podijeljen u grupe zbog tehničko-tehnološke nedjeljivosti i povezanosti, te ponuditelj mora dostaviti ponudu za cjelokupni predmet nabave.

Oznaka i naziv iz Jedinstvenog rječnika javne nabave: CPV oznaka: 35125000-6, sustav nadzora

Uz prethodni dogovor s Naručiteljem može se izvršiti pregled lokacije i uvid u projektnu dokumentaciju u vremenskom periodu od 08,00 – 14,00 sati (pon-pet).

Odgovorna osoba Naručitelja je Miljenko Horvat, telefonski broj 040/655-126; e-mail: nacelnik@donjikraljevec.hr.

*Ova nabava provodi se u okviru Javnog poziva za sufinanciranje projekata primjene koncepta „pametnih gradova“, a temeljem sklopljenog Ugovora sa Fondom za zaštitu okoliša i energetsku učinkovitost.*

* 1. **Količina predmeta nabave**

Količina predmeta nabave je točna, a razvidna je iz Troškovnika.

* 1. **Tehničke specifikacije**

Tehničkim specifikacijama utvrđuju se tražene minimalne karakteristike robe koja se nabavlja.

Tehničke specifikacije nalaze se u prilogu dokumentacije o nabavi u troškovniku.

* 1. **Kriteriji za ocjenu jednakovrijednosti predmeta nabave**

Ukoliko u troškovniku ili tehničkim specifikacijama postoji dodatak "ili jednakovrijedan" i ako gospodarski subjekt nudi jednakovrijedan proizvod mora na za to predviđenim mjestima troškovnika ili tehničke specifikacije, prema odgovarajućim stavkama, navesti podatke o proizvođaču i tipu odgovarajućeg proizvoda koji nudi te ako se to traži, i ostale podatke koji se odnose na taj proizvod.

Ovisno o proizvodu, kao dokaz jednakovrijednosti, gospodarski subjekt mora dostaviti dokazno sredstvo o sukladnosti ponuđenog proizvoda sa zahtjevima ili kriterijima utvrđenima u troškovniku ili tehničkim specifikacijama (izvješće o testiranju od tijela za ocjenu sukladnosti ili potvrdu koju izdaje takvo tijelo, odnosno, tehničku dokumentaciju proizvođača), odnosno ponuditelj je dužan u ponudi na zadovoljavajući način naručitelju dokazati bilo kojim prikladnim sredstvom što uključuje i sredstva dokazivanja iz članka 213. Zakona o javnoj nabavi, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Naručitelj ne smije odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj u ponudi na zadovoljavajući način javnom naručitelju dokaže, bilo kojim prikladnim sredstvom što uključuje i sredstva dokazivanja iz članka 213. Zakona o javnoj nabavi, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Ukoliko su u dokumentaciji o nabavi navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi, ponuditelj treba ponuditi predmet nabave u skladu s normama iz dokumentacije o nabavi ili jednakovrijednim normama (jednakovrijednim rješenjima). Za svaku normu navedenu pod dotičnom normizacijskom sustavu dozvoljeno je nuditi jednakovrijednu normu (jednakovrijedno rješenje), tehničko odobrenje odnosno uputu iz odgovarajuće hrvatske, europske ili međunarodne nomenklature.

Javni naručitelj koji zahtijeva određenu oznaku će prihvatiti svaku oznaku koja potvrđuje da radovi, roba ili usluge zadovoljavaju zahtjeve za jednakovrijednu oznaku.

Ako gospodarski subjekt iz dokazivih razloga koji nisu uzrokovani njegovim postupanjem nije mogao pribaviti oznaku koju je javni naručitelj naveo ili jednakovrijednu oznaku u okviru određenih rokova, javni naručitelj će prihvatiti druge prikladne načine dokazivanja, kao što je tehnička dokumentacija proizvođača, pod uvjetom da gospodarski subjekt dokaže da radovi, roba ili usluge koje nudi ispunjavaju zahtjeve za određenu oznaku ili određene zahtjeve koje je naveo javni naručitelj.

* 1. **Troškovnik**

Troškovnik se nalazi u prilogu dokumentacije o nabavi.

Gospodarski subjekt treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Jedinične cijene sve stavke troškovnika i ukupna cijena, izražene u HRK, moraju biti zaokružene na dvije decimale.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.

Ukoliko ponuditelj izmijeni troškovnik koji se nalazi u prilogu dokumentacije o nabavi (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna dokumentaciji o nabavi, odnosno, da je nepravilna. Takvu ponudu Naručitelj će odbiti na temelju rezultata pregleda i ocjene.

* 1. **Mjesto izvršenja ugovora**

Mjesto izvršenja ugovora je 13 lokacija na području Općine Donji Kraljevec.

* 1. **Rok početka i završetka izvršenja ugovora**

Rok početka isporuke: odmah po sklapanju ugovora i uvođenja u posao.

Roba mora biti isporučena, ugrađena i u funkciji najkasnije u roku 90 dana od dana sklapanja ugovora.

* 1. **Nuđenje grupa ili dijelova predmeta nabave**

Nije dozvoljeno nuđenje po grupama ili dijelovima predmeta nabave. Predmet javne nabave nije podijeljen na grupe iz razloga što naručitelj smatra kako predmet nabave može isporučiti svaki ponuditelj u cijelosti, te kako isti nije funkcionalno moguće podijeliti na grupe.

1. **OSNOVE ZA ISKLJUČENJE GOSPODARSKOG SUBJEKTA**
	1. **Obvezne osnove za isključenje gospodarskog subjekta**
		1. **Osnove povezane s kaznenim presudama**

Naručitelj je obvezan isključiti gospodarskog subjekta u bilo kojem trenutku tijekom postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) **sudjelovanje u zločinačkoj organizaciji**, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona te članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) **korupciju**, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona te članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) **prijevaru**, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona te članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) **terorizam ili kaznena djela povezana s terorističkim aktivnostima**, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona te članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) **pranje novca ili financiranje terorizma**, na temelju članka 98. (financiranje terorizma) i članka 265. (pranje novca) Kaznenog zakona te članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) **dječji rad ili druge oblike trgovanja ljudima**, na temelju članka 106. (trgovanje ljudima) Kaznenog zakona te članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. stavka 1. točke 1. podtočaka od a) do f) Zakona o javnoj nabavi i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt kod kojeg su ostvarene osnove za isključenje može Naručitelju dostaviti dokaze o mjerama koje je poduzeo (članak 255. stavak 2. Zakona o javnoj nabavi) kako bi dokazao svoju pouzdanost bez obzira na postojanje relevantne osnove za isključenje. U tom slučaju gospodarski subjekt treba ispuniti odgovarajući dio eESPD obrasca (Dio III. Osnove za isključenje, odjeljak A: Osnove povezane s kaznenim presudama – dio vezan za samokorigiranje (ukoliko je predviđeno eESPD obrascem)), kao preliminarni dokaz o mjerama koje je poduzeo.

Ukoliko su poduzete određene mjere za dokazivanje pouzdanosti gospodarskog subjekta, dokazi o poduzetim mjerama mogu se tražiti kao ažurirani popratni dokumenti.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz članka 255. stavka 1. Zakona o javnoj nabavi do isteka roka zabrane u državi u kojoj je presuda na snazi.

Razdoblje isključenja gospodarskog subjekta iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

Navedene odredbe odnose se i na podugovaratelje i na subjekte na čiju se sposobnost gospodarski subjekt oslanja.

Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od pet dana. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje.

DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE

Gospodarski subjekt je obvezan u ponudi dostaviti ispunjenu europsku jedinstvenu dokumentaciju o nabavi (eESPD) – **Dio III. Osnove za isključenje, odjeljak A: Osnove povezane s kaznenim presudama**, za svaki gospodarski subjekt koji sudjeluje u postupku javne nabave.

Naručitelj može prije donošenja odluke provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, Naručitelj može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente, i to:

- izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje.

Smatra da su dokazi iz članka 265. stavka 1. točke 1. Zakona o javnoj nabavi ažurirani ako nisu stariji više od 6 mjeseci od dana početka postupka javne nabave.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako isti ne obuhvaćaju sve navedene osnove za isključenje, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Navedenu izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

* + 1. **Osnove povezane s plaćanjem poreza ili doprinosa za socijalno osiguranje**

Naručitelj je obvezan isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Navedene odredbe odnose se i na podugovaratelje i na subjekte na čiju se sposobnost gospodarski subjekt oslanja.

Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od pet dana. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje.

DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE

Gospodarski subjekt je obvezan u ponudi dostaviti ispunjenu europsku jedinstvenu dokumentaciju o nabavi (eESPD) – **Dio III. Osnove za isključenje, odjeljak B: Osnove povezane s plaćanjem poreza ili doprinosa za socijalno osiguranje**, za svaki gospodarski subjekt koji sudjeluje u postupku javne nabave.

Naručitelj može prije donošenja odluke provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, Naručitelj može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente, i to:

**-**potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.

Smatra da su dokazi iz članka 265. stavka 1. točka 2. Zakona o javnoj nabavi ažurirani ako nisu stariji od dana početka postupka javne nabave.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako isti ne obuhvaćaju sve navedene osnove za isključenje, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

1. **KRITERIJI ZA ODABIR GOSPODARSKOG SUBJEKTA**
	1. **Uvjeti sposobnosti za obavljanje profesionalne djelatnosti**

4.1.1. UPIS U SUDSKI, OBRTNI, STRUKOVNI ILI DRUGI ODGOVARAJUĆI REGISTAR

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

DOKUMENTI KOJIMA SE DOKAZUJE ISPUNJAVANJE KRITERIJA ZA ODABIR GOSPODARSKOG SUBJEKTA

Gospodarski subjekt kao dokaz sposobnosti dostavlja ispunjeni eESPD obrazac - **Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti**: upis u strukovni registar ili upis u obrtni registar.

Naručitelj može prije donošenja odluke provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno ovom odlomku, Naručitelj može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente, i to:

- izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

* 1. **Uvjeti tehničke i stručne sposobnosti i njihove minimalne razine**

**4.2.1. Popis glavnih isporuka robe**

Gospodarski subjekt mora dokazati da je u godini u kojoj je započeo postupak javne nabave i tijekom tri godine koje prethode toj godini isporučio robu istu ili sličnu predmetu nabave. Zbroj vrijednosti (bez PDV-a) isporuke/isporuka robe mora biti minimalno u visini procijenjene vrijednosti nabave. Gospodarski subjekt na taj način dokazuje da ima potrebno iskustvo, znanje i sposobnost te da je s obzirom na opseg, predmet i procijenjenu vrijednost nabave sposoban kvalitetno isporučiti robu koja je predmet nabave.

DOKUMENTI KOJIMA SE DOKAZUJE ISPUNJAVANJE KRITERIJA ZA ODABIR GOSPODARSKOG SUBJEKTA

Gospodarski subjekt kao dokaz sposobnosti dostavlja ispunjeni eESPD obrazac - **Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 1b).**

Ukoliko se gospodarski subjekt radi dokazivanja tehničke i stručne sposobnosti oslanja na sposobnost drugih gospodarskih subjekata (člana zajednice ponuditelja, podugovaratelja, drugog gospodarskog subjekta) kao dokaz sposobnosti dostavlja i ispunjeni eESPD obrazac - Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 1b) za člana zajednice ponuditelja i/ili podugovaratelja i/ili drugog gospodarskog subjekta na čiju se sposobnost oslanja.

Naručitelj može prije donošenja odluke provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, Naručitelj može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente, i to:

- popis glavnih isporuka robe izvršenih u godini u kojoj je započeo postupak javne nabave i tijekom tri godine koje prethode toj godini. Popis glavnih isporuka robe mora sadržavati vrijednost robe (bez PDV-a), datum te naziv druge ugovorne strane.

* 1. **Uvjeti sposobnosti u slučaju zajednice gospodarskih subjekata**

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim Zakonom o javnoj nabavi i dokumentacijom o nabavi.

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Ponudbeni list zajednice gospodarskih subjekata mora sadržavati podatke iz članka 7. stavka 2. točke 2. Pravilnika o dokumentaciji o nabavi te ponudi u postupcima javne nabave za svakog člana zajednice uz obveznu naznaku člana koji je voditelj zajednice te ovlašten za komunikaciju sa naručiteljem.

Svi **članovi zajednice gospodarskih subjekata** obvezni su dostaviti **zasebni eESPD obrazac**. U tom slučaju svi članovi zajednice su obvezni u svom e**ESPD obrascu popuniti - Dio II. Podaci o gospodarskom subjektu, *Odjeljak A: Podaci o gospodarskom subjektu: OBLIK SUDJELOVANJA sa DA te ostalim traženim podacima (a, b i c-ako je primjenjivo).***

* 1. **UVJETI SPOSOBNOSTI U SLUČAJU PODUGOVARATELJA TE U SLUČAJU OSLANJANJA NA SPOSOBNOST DRUGIH SUBJEKATA**

Gospodarski subjekt se može radi dokazivanja ispunjavanja uvjeta ekonomske i financijske sposobnosti (ukoliko se traži) te tehničke i stručne sposobnosti osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. U tom slučaju gospodarski subjekt koji je podnio ekonomski najpovoljniju ponudu kao dio ažurnih popratnih dokumenata će na zahtjev Naručitelja dostaviti dokaz, (ne dostavlja se u ponudi).

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz članka 275. stavka 1. Zakona o javnoj nabavi, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Gospodarski subjekt koji samostalno podnosi ponudu, ali se oslanja na sposobnosti najmanje jednog drugog gospodarskog subjekta, u ponudi dostavlja ispunjen eESPD obrazac za sebe zajedno sa zasebnim ispunjenim eESPD obrascem za svaki gospodarski subjekt na koji se oslanja. U tom slučaju gospodarski subjekt u svom eESPD obrascu popunjava - Dio II. Podaci o gospodarskom subjektu, Odjeljak C: Podaci o oslanjanju na sposobnost drugih subjekata: OSLANJANJE sa DA.

Gospodarski subjekt koji namjerava dati dio ugovora o javnoj nabavi u podugovor obvezan je u svom e**ESPD obrascu popuniti - Dio IV. Kriteriji za odabir gospodarskog subjekta, *Odjeljak C: Tehnička i stručna sposobnost: točka 10,*** te u ponudi dostaviti:

1. navesti koji dio ugovora namjerava dati u podugovor (predmet ili količina, vrijednost ili postotni udio)
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)
3. dostaviti europsku jedinstvenu dokumentaciju o nabavi za podugovaratelja.

Ukoliko se gospodarski subjekt koji namjerava dati dio ugovora o javnoj nabavi u podugovor ne oslanja na sposobnost podugovaratelja radi dokazivanja ispunjavanja uvjeta tehničke i stručne sposobnosti iz točke 4. dokumentacije o nabavi, tada u svom eESPD obrascu popunjava - Dio II. Podaci o gospodarskom subjektu, Odjeljak D: Podaci o podugovarateljima na čije se sposobnosti gospodarski subjekt ne oslanja: PODUGOVARANJE sa DA te ostalim traženim podacima.

Ako je gospodarski subjekt dio ugovora o javnoj nabavi dao u podugovor podaci o imenovanim podugovarateljima i dijelovi ugovora koje će oni izvršavati obvezni su sastojci ugovora o javnoj nabavi.

Javni naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu priložiti račune svojih podugovaratelja koje je prethodno potvrdio.

U slučaju promjene podugovaratelja, uvođenju jednog ili više novih podugovaratelja, preuzimanju izvršenja dijela ugovora o javnoj nabavi koji je prethodno dan u podugovor, primjenjuju se odredbe članka 224. i članka 225. Zakona o javnoj nabavi.

Sudjelovanje podugovaratelja ne utječe na odgovornost ugovaratelja na izvršenje ugovora o javnoj nabavi.

**5.EUROPSKA JEDINSTVENA DOKUMENTACIJA O NABAVI (ESPD)**

**5.1. Obveza dostave ESPD-a kao preliminarnog dokaza**

Gospodarski subjekt obvezan je u ponudi dostaviti europsku jedinstvenu dokumentaciju o nabavi, odnosno, ESPD obrazac (ažurirana formalna izjava gospodarskog subjekta) kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)

2. ispunjava tražene kriterije za odabir gospodarskog subjekta.

Gospodarski subjekt dostavlja europsku jedinstvenu dokumentaciju o nabavi u ponudi. Europska jedinstvena dokumentacija o nabavi dostavlja se isključivo u elektroničkom obliku.

Naručitelj može prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente, osim ako već posjeduje te dokumente. Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

Ukoliko Naručitelj zatraži dostavu ažuriranih popratnih dokumenata, a ponuditelj koji je podnio ekonomski najpovoljniju ponudu ne dostavi iste u ostavljenom roku ili njima ne dokaže da ispunjava uvjete iz članka 260. stavka 1. točaka 1. – 3. Zakona o javnoj nabavi, Naručitelj je obvezan odbiti ponudu tog ponuditelja te postupiti sukladno članku 263. stavku 1. Zakona o javnoj nabavi u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

**5.2. Upute za popunjavanje ESPD obrasca**

Naručitelj je na temelju podataka iz ove dokumentacije o nabavi kroz sustav EOJN kreiralo elektroničku verziju eESPD obrasca u .xml. formatu - e-ESPD zahtjev u koji je upisao osnovne podatke i definirao tražene dokaze te je kreirani e-ESPD zahtjev (u.xml i .pdf formatu) priložio ovoj dokumentaciji o nabavi.

Gospodarski subjekt obvezni su u e-ESPD obrascu (u.xml formatu) izraditi i dostaviti svoje odgovore sukladno definiranim zahtjevima naručitelja.

Upute za preuzimanje e-ESPD zahtjeva te kreiranje e-ESPD odgovora:

e-ESPD zahtjev Naručitelja gospodarski subjekti preuzimaju u .xml formatu na popisu objava kao dio dokumentacije o nabavi te kroz platformu EOJN RH kreiraju odgovor.

Kreiranje e-ESPD odgovora u EOJN RH kroz modul ESPD:

U izborniku "ESPD" odabire se "Moji ESPD" te odabrati polje „Novi ESPD odgovor“

Učitati preuzeti ESPD zahtjev u xml formatu.

Nakon učitavanja EOJN RH automatski ispisuje osnovne podatke o postupku, a gospodarski subjekt upisuje odgovore za tražene podatke koristeći navigaciju EOJN RH, („dalje“, „Spremi i dalje“ i „Natrag“). E-ESPD obrasca – odgovor generira se u pdf. i .xml formatu. e-ESPD odgovor generira se u pdf. i .xml formatu te ga gospodarski subjekt preuzima u .zip datoteci na svoje računalo. U trenutku predaje elektroničke ponude gospodarski subjekt prilaže generirani e-ESPD obrazac – odgovor u .xml formatu. Osim popunjavanja e-ESPD obrasca kroz platformu EOJN RH, gospodarski subjekt može dostaviti e-ESPD obrazac ispunjen kroz servis za elektroničko popunjavanje ESPD-a (.xml format) Europske komisije koji je dostupan na internetskoj adresi:

https://ec.europa.eu/growth/tools-databases/espd/filter?lang=hr

Gospodarski subjekt koji samostalno podnosi ponudu i ne oslanja se na sposobnosti drugih gospodarskih subjekata dužan je ispuniti jedan ESPD obrazac.

Svi članovi zajednice gospodarskih subjekata obvezni su dostaviti zasebni ESPD obrazac.

Gospodarski subjekt koji samostalno podnosi ponudu, ali se oslanja na sposobnosti najmanje jednog drugog gospodarskog subjekta, u ponudi dostavlja ispunjen ESPD obrazac za sebe zajedno sa zasebnim ispunjenim ESPD obrascem za svaki gospodarski subjekt na koji se oslanja.

ESPD obrazac ne mora biti potpisan i ovjeren, smatra se da ponuda dostavljena elektroničkim sredstvima komunikacije putem Elektroničkog oglasnika javne nabave obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

**6. PODACI O PONUDI**

**6.1. Sadržaj i način izrade ponude**

Pri izradi ponude ponuditelj se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi.

Dokumentaciju o nabavi gospodarski subjekt može preuzeti s internetskih stranica Narodnih novina (https://eojn.nn.hr/Oglasnik/).

Ponudu obavezno sačinjavaju:

1.popunjeni ponudbeni list, uključujući uvez ponude sukladno obrascu Elektroničkog oglasnika javne nabave

2.popunjeni troškovnik u formatu u kojem ga je izradio Naručitelj

3.popunjen ESPD obrazac u.xml formatu

4.jamstvo za ozbiljnost ponude traženo točkom 7.2.1.

Pojašnjenja radi, ukoliko se jamstvo dostavlja u obliku bjanko zadužnice, ono se dostavlja papirnato, tj. odvojeno od elektroničke dostave ponude. Ukoliko se uplaćuje polog, potvrda o uplati novčanog pologa dostavlja se u sklopu e-ponude.

Smatra se da ponuda dostavljena elektroničkim sredstvima komunikacije putem Elektroničkog oglasnika javne nabave obvezuje ponuditelja u roku valjanosti ponude neovisno o tome je li potpisana ili nije te Naručitelj ne smije odbiti takvu ponudu samo zbog toga razloga.

Elektronički oglasnik javne nabave osigurava da su ponuda i svi njezini dijelovi koji su dostavljeni elektroničkim sredstvima komunikacije izrađeni na način da čine cjelinu te da su sigurno uvezani.

Ako se dijelovi ponude dostavljaju sredstvima komunikacije koja nisu elektronička, ponuditelj mora u ponudi navesti koji dijelovi se tako dostavljaju. Ponuda ili njezin dio koji se dostavljaju sredstvima komunikacije koja nisu elektronička izrađuju se na način da čine cjelinu. Ponuda ili njezin dio se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u ponudi kao dio ponude.

Ponuditelj može do isteka roka za dostavu ponuda mijenjati svoju ponudu ili od nje odustati.

Ponuditelj je obvezan izmjenu ili odustanak od ponude dostaviti na isti način kao i osnovnu ponudu s naznakom da se radi o izmjeni ili odustanku. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima. Gospodarski subjekti dužni su, na zahtjev Naručitelja, dostaviti akt/akte koji/koje su naveli kao pravnu osnovu temeljem koje su podaci označeni tajnima, a sve radi provjere postojanja pravne osnove, odnosno, preispitivanja osnovanosti primjene i označavanja dokumenta tajnim.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom. Navedene podatke, ukoliko ih je gospodarski subjekt označio tajnom, Naručitelj smije otkriti, a sve sukladno odredbi članka 53. stavka 4. Zakona o javnoj nabavi.

**6.2. Način dostave ponude**

**6.2.1. Dostava ponude elektroničkim sredstvima komunikacije**

Ponuda se dostavlja elektroničkim sredstvima komunikacije putem Elektroničkog oglasnika javne nabave RH, vezujući se na elektroničku objavu poziva na nadmetanje te na elektronički pristup dokumentaciji o nabavi.

Elektronički prijenos i objava obavijesti javne nabave, dokumentacije o nabavi te elektronički prijenos i dostava ponuda provodi se putem EOJN RH.

Naručitelj i gospodarski subjekti komuniciraju i razmjenjuju podatke elektroničkim sredstvima sukladno odredbama Zakona o javnoj nabavi putem EOJN RH.

Komunikacija, razmjena i pohrana informacija obavlja se na način da se očuva integritet podataka i tajnost ponuda.

Naručitelj otklanja svaku odgovornost vezanu uz mogući neispravan rad EOJN RH, zastoj u radu EOJN-a ili nemogućnost zainteresiranoga gospodarskog subjekta da ponudu dostavi elektroničkim sredstvima komunikacije u danome roku putem EOJN. U slučaju nedostupnosti EOJN primijenit će se odredbe članaka 239. do 241. Zakona o javnoj nabavi.

EOJN RH kriptira ponudu na način da onemogući uvid u ponudu prije isteka roka za dostavu ponuda. Sadržaj ponuda smije se razmatrati tek nakon isteka roka za njihovu dostavu.

Detaljne upute o dostavi ponuda elektroničkim sredstvima komunikacije te informacije u vezi sa specifikacijama koje su potrebne za elektroničku dostavu ponuda, uključujući i kriptografsku zaštitu, dostupne su na stranicama EOJN-a na adresi: https://eojn.nn.hr/Oglasnik/.

**6.2.2. Dostava dijelova ponude sredstvima komunikacije koja nisu elektronička**

Obvezna je dostava ponuda elektroničkim sredstvima komunikacije putem EOJN RH, osim u iznimnim slučajevima propisanim Zakona o javnoj nabavi, kada se ponuda ili njezin dio mogu dostaviti sredstvima komunikacije koja nisu elektronička, kao npr. u slučaju dostave izvornika dokumenata ili dokaza koje nije moguće dostaviti elektroničkim sredstvima komunikacije (npr. jamstvo za ozbiljnost ponude u obliku bjanko zadužnice), itd.

U tom slučaju dio ponude dostavlja se u zatvorenoj omotnici na adresu Naručitelja navedenu u dokumentaciji o nabavi.

Na omotnici ponude mora biti naznačeno: naziv i adresa Naručitelja, naziv i adresa ponuditelja, evidencijski broj nabave, naziv predmeta nabave, naznaka »dio ponude koji se dostavlja odvojeno« i naznaka »ne otvaraj«.

Zatvorenu omotnicu s dijelom ponude gospodarski subjekt ili šalje poštom preporučeno na adresu: Općina Donji Kraljevec, Kolodvorska 52D, 40320 Donji Kraljevec ili predaje neposredno na istoj adresi.

Dijelovi ponude koji se dostavljaju sredstvima komunikacije koja nisu elektronička moraju biti dostavljeni prije isteka roka za dostavu ponuda te se u tom slučaju ponuda smatra dostavljenom u trenutku dostave ponude elektroničkim sredstvima komunikacije.

*Napomena*

Dijelovi ponude koji se dostavljaju sredstvima komunikacije koja nisu elektronička će se smatrati pristiglim kad stvarno stigne Naručitelju prije isteka roka za dostavu ponude. Dakle, nije dostatno da pismeno bude predano ovlaštenom poštanskom posredniku u roku za dostavu ponuda.

**6.3. Varijante ponude**

Varijante ponude nisu dopuštene.

**6.4. Način određivanja cijene ponude i valuta ponude**

Cijena ponude piše se brojkama u apsolutnom iznosu i izražava se u kunama.

Cijena je nepromjenjiva.

Cijena ponude izražava se za cjelokupan predmet nabave.

U cijenu ponude bez poreza na dodanu vrijednost moraju biti uračunati svi troškovi i popusti vezani za izvršenje predmeta nabave uključujući sve troškove (potrošni materijal i sl.) vezane za montažu uređaja za videonadzor kao i njihovo puštanje u rad, te redoviti godišnji servisi za vrijeme trajanja jamstvenog roka, te korisnička podrška.

Kako bi ponuditelji u potpunosti bili upoznati sa svim činjenicama koje bi mogle utjecati na formiranje cijene predmeta nabave, mogu pregledati lokacije na kojima će se ugrađivati sustavi videonadzora.

Ponuditelji koji smatraju da nema potrebe za obilaskom lokacija ugradnje, suglasni su da su upoznati sa svim činjenicama vezanim za formiranje cijene predmeta nabave. U skladu s navedenim, cijene iskazane u ponudi ponuditelja, bez obzira da li je obišao mjesto izvođenja ugradnje ili nije, smatraju se konačnim i ponuditelji nemaju pravo tražiti podmirenje nikakvih dodatnih troškova.

Sve cijene u ponudi obavezno se izražavaju na dvije decimale.

Ako cijena ponude bez poreza na dodanu vrijednost iskazana u troškovniku ne odgovara cijeni ponude bez poreza na dodanu vrijednost iskazanoj u ponudbenom listu, vrijedi cijena ponude bez poreza na dodanu vrijednost iskazana u troškovniku, a sve sukladno članku 21. Pravilnika o dokumentaciji o nabavi te ponudi u postupcima javne nabave.

**6.5. Kriterij za odabir ponude**

Kriterij odabira ponude je ekonomski najpovoljnija ponuda (ENP).

Kriteriji za odabir ekonomski najpovoljnije ponude i njihov relativan značaj:

|  |  |  |
| --- | --- | --- |
| Redni broj | Kriterij | Broj bodova |
| 1. | Cijena ponude (CP) | **80** bodova |
| 2. | Jamstveni rok za ugrađenu robu (JR) | **10** bodova |
| 3. | Vrijeme odaziva na servisnu intervenciju (SI) | **10** bodova |
|  | **Maksimalni broj bodova** | **100** bodova |

Ukupni broj bodova pojedinog ponuditelja Naručitelj će dobiti zbrajanjem bodova dobivenih prema navedenim kriterijima:

**UB = CP + JR+SI**

pri čemu je:

UB – ukupan broj bodova

CP – broj bodova ostvaren za ponuđenu cijenu

JR – broj bodova ostvaren za ponuđeni jamstveni rok

SI- broj bodova ostvaren za ponuđeno vrijeme odaziva na servisnu intervenciju

Ekonomski najpovoljnija ponuda je valjana ponuda s najvećim ukupnim brojem bodova (UB).

Izračun broja bodova iskazivati će se na dvije decimale.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

**1.Financijski kriterij-cijena ponude (CP)**

Bodovna vrijednost prema ovom kriteriju izračunava se prema slijedećoj formuli:

CP = (Cmin/Cp) x 80

gdje je:

CP - bodovi po kriteriju cijene

Cp - cijena iz ponude ponuditelja koja se ocjenjuje

Cmin - najniža cijena od svih ponuđenih valjanih ponuda

Maksimalan broj bodova koji ponuditelj može dobiti prema ovom kriteriju je 80.

**2.Nefinancijski kriterij – Jamstveni rok za ugrađenu robu (JR)**

Minimalan jamstveni rok je 24 mjeseca, a maksimalni rok koji se uzima u obzir je 60 mjeseci. Ukoliko se nudi jamstveni rok duži od 60 mjeseci, smatrat će se da je ponuđen maksimalni rok koji se uzima u obzir.

Ponuda s najdužim ponuđenim jamstvenim rokom dobiva 10 bodova, a ostale ponude se boduju prema formuli:

JR = (Jo/Jn) x 10

gdje je:

JR - broj bodova koje je dobila ponuda za ponuđeni jamstveni rok

Jn - najduži ponuđeni jamstveni rok (maksimalno 60 mjeseci)

Jo - jamstveni rok koji je ponuđen u ponudi koja se ocjenjuje

Maksimalan broj bodova koji ponuditelj može dobiti prema ovom kriteriju je 10.

Jamstveni rok moguće je iskazivati isključivo cijelim brojem (ne decimalnim) u mjesecima, a dostavlja se u obliku izjave ponuditelja u slobodnoj formi te se učitava (pojašnjenja radi, engleska inačica tzv. upload) prilikom predaje ponude.

Ponuđeni jamstveni rok mora se iskazati kao jedinstveni jamstveni rok za cjelokupan predmet nabave.

Ukoliko izjava nije dostavljena u roku za dostavu ponuda ili ne sadrži navod o trajanju jamstvenog roka smatrat će se da ponuditelj nudi minimalni jamstveni rok.

**3. Nefinancijski kriterij – Vrijeme odaziva na servisnu intervenciju (SI)**

Maksimalno dopušteno vrijeme odziva je 72 sata. Ponuda u kojoj je iskazan najkraći rok odziva na servisnu intervenciju dobiva maksimalni broj bodova. Ovisno o tom najkraćem roku odziva ostale ponude će dobiti manji broj bodova sukladno slijedećoj formuli:

SI = SImin / SIx \* 10

gdje je:

SI - broj bodova koje je ponuda dobila za vrijeme odziva na servisnu intervenciju

SImin – najkraće ponuđeno vrijeme odziva

SIx – vrijeme odziva promatrane ponude

10 – max broj bodova za najkraće ponuđeno vrijeme odziva na servisnu intervenciju

Vrijeme odaziva na servisnu intervenciju moguće je iskazivati isključivo cijelim brojem (ne decimalnim) u satima, a dostavlja se u obliku izjave ponuditelja u slobodnoj formi te se učitava (pojašnjenja radi, engleska inačica tzv. upload) prilikom predaje ponude.

Ukoliko izjava nije dostavljena u roku za dostavu ponuda ili ne sadrži navod o vremenu odaziva na servisnu intervenciju smatrat će se da ponuditelj nudi maksimalno vrijeme odaziva na servisnu intervenciju.

**6.6. Jezik i pismo na kojem se izrađuje ponuda**

Ponuda se izrađuje na hrvatskom jeziku i latiničnom pismu.

Ukoliko su neki od dokumenata i/ili dokaza traženih dokumentacijom o nabavi na stranom jeziku, gospodarski subjekt je dužan dostaviti i prijevod dokumenta/dokaza na hrvatski jezik.

Ako je bilo koji drugi dokument ponuditelja, izdan na stranom jeziku, a ovom dokumentacijom o nabavi nije drukčije određeno, ponuditelj ga mora dostaviti zajedno s prijevodom na hrvatski jezik.

Ukoliko dostavljeni prijevod (koji nije ovjeren) ostavlja nejasnoće koje onemogućavaju naručitelja da donese nedvojbenu odluku o nekoj odlučnoj činjenici, naručitelj zadržava pravo i to primjenom odredbe čl. 263. st. 2. ZJN 2016 u svrhu objašnjenja i nadopune, zatražiti dostavu ovjerenog prijevoda u odnosu na isprave potvrde taksativno navedene u čl. 265. ZJN 2016.

Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

**6.7. Rok valjanosti ponude**

Rok valjanosti ponude je najmanje 3 (tri) mjeseca od dana javnog otvaranja ponuda.

Ponuditelj može na zahtjev Naručitelja produžiti rok valjanosti svoje ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od pet dana.

**6.8. Datum, vrijeme i mjesto javnog otvaranja ponuda**

Rok za dostavu ponuda je 19.05.2021. do 10:00 sati.

Dio/Dijelovi ponude koji se dostavlja/ju odvojeno od ponude mogu se poslati poštom preporučeno na adresu: Općina Donji Kraljevec, Kolodvorska 52D, 40320 Donji Kraljevec, ili predati neposredno na istoj adresi.

Javno otvaranje ponuda obavit će se dana 19.05.2021. godine, u 10:00 sati, u Općini Donji Kraljevec, Kolodvorska 52D, 40320 Donji Kraljevec.

Javnom otvaranju ponuda smiju prisustvovati ovlašteni predstavnici ponuditelja i druge osobe. Pravo aktivnog sudjelovanja u postupku javnog otvaranja ponuda imaju samo članovi stručnog povjerenstva za javnu nabavu i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje predati prije otvaranja ponuda.

**7. OSTALE ODREDBE**

**7.1. Dodatne informacije, objašnjenja ili izmjene u vezi s dokumentacijom o nabavi**

Naručitelj može izmijeniti ili dopuniti dokumentaciju o nabavi do isteka roka za dostavu ponuda.

Zahtjev za dodatnim informacijama, objašnjenje i/ili izmjenu dokumentacije vezane uz predmet nabave gospodarski subjekti mogu uputiti putem sustava Elektroničkog oglasnika javne nabave Republike Hrvatske (EOJN) modul Pitanja/Pojašnjenja dokumentacije o nabavi. Pod uvjetom da je zahtjev dostavljen pravodobno, odgovor će se, sukladno članku 202. stavku 2. Zakona o javnoj nabavi (NN 120/16), staviti na raspolaganje svim gospodarskim subjektima putem internetskih stranica Elektroničkog oglasnika javne nabave Republike Hrvatske (https://eojn.nn.hr/Oglasnik/).

Zahtjev je pravodoban ako je dostavljen Naručitelju najkasnije tijekom 6 (šestog) dana prije dana u kojem ističe rok za dostavu ponuda.

Ukoliko je zahtjev dostavljen pravodobno, Naručitelj će odgovor, dodatne informacije i objašnjenja bez odgode, a najkasnije tijekom 4 (četvrtog) dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Naručitelj će produžiti rok za dostavu ponuda u slučaju da dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom 4 (četvrtog) dana prije roka određenog za dostavu ponuda.

**7.2. Vrste, sredstvo i uvjeti jamstva**

7.2.1. Jamstvo za ozbiljnost ponude

Ponuditelj je obvezan u ponudi priložiti jamstvo za ozbiljnost ponude u obliku bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice ili novčani polog u iznosu od 10.000,00 kuna.

U slučaju zajednice gospodarskih subjekata, traženo jamstvo za ozbiljnost ponude ili novčani polog može dostaviti jedan član zajednice za sve uz dostavu dokumenta kojim dokazuje da je Zajednica ovlastila određenog člana Zajednice da dostavi jamstvo, te isti mora biti potpisan i ovjeren od svih članova Zajednice gospodarskih subjekata ili svaki član zajednice može dostaviti jamstvo za svoj dio garancije.

Jamstvo za ozbiljnost ponude će se naplatiti u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora i nedostavljanja jamstva za uredno ispunjenje ugovora.

Rok valjanosti jamstva za ozbiljnost ponude mora biti sukladno roku valjanosti ponude, a gospodarski subjekt može dostaviti i jamstvo koje je duže od roka valjanosti ponude.

Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku.

Jamstvo za ozbiljnost ponude dostavlja se u izvorniku, odvojeno od elektroničke ponude, u papirnatom obliku.

Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.

Naručitelj je obvezan vratiti ponuditeljima jamstvo za ozbiljnost ponude, a presliku jamstva obvezan je pohraniti.

Ako ponuditelj na ime jamstva za ozbiljnost ponude uplati novčani polog, obvezan je u ponudi dostaviti dokaz o uplati.

Nedostatak jamstva za ozbiljnost ponude predstavlja, u skladu s člankom 291. točka 1. i 295. stavak 1. ZJN2016, uvjet za odbijanje Ponuditelja.

Umjesto jamstva za ozbiljnost ponude u obliku bjanko zadužnice, ponuditelj može dati novčani polog u traženom iznosu u korist računa, kako slijedi:

Primatelj uplate: OPĆINA DONJI KRALJEVEC, Kolodvorska 52D, Donji Kraljevec, 40320 Donji Kraljevec,

OIB:51571293140

Polog se u uplaćuje u korist računa IBAN: HR1724020061808200002,

MODEL: HR 68,

Poziv na broj: 9016-OIB (PONUDITELJA/UPLATITELJA)

Opis/svrha plaćanja: jamstvo za ozbiljnost ponude- evidencijski broj nabave:1/21-MV

Potvrdu o uplati novčanog pologa ponuditelji dostavljaju u sklopu e-ponude. Uplata jamstva za ozbiljnost ponude u obliku novčanog pologa mora biti evidentiran na računu Naručitelja u trenutku isteka roka za dostavu ponuda.

7.2.2. Jamstvo za uredno ispunjenje ugovora o javnoj nabavi

Odabrani ponuditelj s kojim će biti sklopljen Ugovor dužan je dostaviti jamstvo za uredno ispunjenje ugovora za slučaj povrede ugovornih obveza u iznosu od 10% (bez PDV-a) od vrijednosti ugovora.

Navedeno jamstvo odabrani ponuditelj je dužan dostaviti u roku od 8 radnih dana od dana obostranog potpisa ugovora o nabavi robe.

Jamstvo za uredno ispunjenje ugovora o javnoj nabavi podnosi se u obliku bjanko zadužnice.

Umjesto jamstva za uredno ispunjenje ugovora u obliku bjanko zadužnice, ponuditelj može dati novčani polog u traženom iznosu u korist računa, kako slijedi:

Primatelj uplate: OPĆINA DONJI KRALJEVEC, Kolodvorska 52D, Donji Kraljevec, 40320 Donji Kraljevec,

OIB:51571293140

Polog se u uplaćuje u korist računa IBAN: HR1724020061808200002,

MODEL: HR 68,

Poziv na broj: 9016-OIB (PONUDITELJA/UPLATITELJA)

Opis/svrha plaćanja: jamstvo za uredno ispunjenje ugovora- evidencijski broj nabave:1/21-MV

 7.2.3. Jamstvo za otklanjanje nedostataka u jamstvom roku

Odabrani ponuditelj s kojim će biti sklopljen ugovor će dostaviti jamstvo za otklanjanje nedostataka tijekom jamstvenog roka, za slučaj da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete (jamstvo za kvalitetu isporučene robe).

Navedeno jamstvo odabrani ponuditelj dužan je dostaviti u roku od 8 radnih dana od isporuke robe i potpisa primopredajnog zapisnika, na iznos od 10% (bez PDV-a) vrijednosti isporučene opreme. Jamstvo za kvalitetu isporučene robe odnosno otklanjanje nedostataka tijekom jamstvenog roka podnosi se u obliku bjanko zadužnice, važeće do isteka jamstvenog roka.

Umjesto jamstva za otklanjanje nedostataka u jamstvenom roku u obliku bjanko zadužnice, ponuditelj može dati novčani polog u traženom iznosu u korist računa, kako slijedi:

Primatelj uplate: OPĆINA DONJI KRALJEVEC, Kolodvorska 52D, Donji Kraljevec, 40320 Donji Kraljevec,

OIB:51571293140

Polog se u uplaćuje u korist računa IBAN: HR1724020061808200002,

MODEL: HR 68,

Poziv na broj: 9016-OIB (PONUDITELJA/UPLATITELJA)

Opis/svrha plaćanja: jamstvo za otklanjanje nedostataka u jamstvenom roku- evidencijski broj nabave:1/21-MV.

**7.3. Uradci ili dokumenti koji će se nakon završetka postupka javne nabave vratiti ponuditeljima**

Neposredno nakon završetka postupka javne nabave, a najkasnije u roku od deset dana od dana potpisivanja ugovora o javnoj nabavi, odnosno, dostave jamstva za uredno izvršenje ugovora o javnoj nabavi, Naručitelj će svim ponuditeljima vratiti jamstvo za ozbiljnost ponude.

**7.4 Posebni i ostali uvjeti**

Ugovaratelj je obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

Ako Ugovaratelj ne izvrši obveze u ugovorenim rokovima dužan je Naručitelju platiti ugovornu kaznu u iznosu 0,5 % od ukupno ugovorene vrijednosti za svaki dan zakašnjenja te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 10 % od ukupno ugovorene vrijednosti.

Naručitelj ima pravo na ugovornu kaznu u slučaju da Ugovaratelj ne ispuni bilo koju svoju ugovornu obvezu, ili ako zakasni s njezinim ispunjenjem ili ako je neuredno ispuni.

Naručitelj zadržava pravo na ugovornu kaznu i u slučaju primitka zakašnjelog ispunjenja ugovorne obveze.

Naručitelj ima pravo iznos ugovorne kazne odbiti od bilo koje privremene ili okončane situacije-računa ili naplatiti putem jamstva za uredno ispunjenje ugovora.

Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne.

Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što Ugovaratelj mora dokazati.

Plaćanje ugovorne kazne ne oslobađa Ugovaratelja obveze izvršenja predmeta nabave.

Odabrani ponuditelj će prije potpisa ugovora biti obvezan dokazati sljedeće:

- Ponuditelj mora dokazati da posjeduje Rješenje Ministarstva unutarnjih poslova kojim potvrđuje da mu je odobreno obavljanje djelatnosti privatne zaštite – tehničke zaštite sukladno Zakonu o privatnoj zaštiti (NN 16/20) koje ne smije biti starije od tri mjeseca od dana slanja na objavu poziva za nadmetanje, ako je Ponuditelj registriran u Republici Hrvatskoj, odnosno odobrenje za obavljanje djelatnosti privatne zaštite, izdano od države članice Europske unije, odnosno države potpisnice Ugovora o Europskom gospodarskom prostoru, sukladno važećim propisima u Republici Hrvatskoj, ako je Ponuditelj pravna osoba i obrtnik iz države članice Europske unije i države potpisnice Ugovora o Europskom gospodarskom prostoru.

- Ponuditelj mora dokazati da ima na raspolaganju dovoljan broj tehničkih stručnjaka koji posjeduju strukovnu sposobnost, stručno znanje i iskustvo potrebno za izvršenje predmeta nabave te da će isti biti angažirani u potrebnom broju za kvalitetno, stručno i pravovremeno izvršenje poslova. Ponuditelj mora imati na raspolaganju najmanje:

-dva stručnjaka ovlaštena za poslove tehničke zaštite- dva zaštitara tehničara, a koje dokazuje Dopuštenjem za obavljanje poslova privatne zaštite koje izdaje Ministarstvo unutarnjih poslova sukladno odredbama Zakona o privatnoj zaštiti („Narodne novine“ broj: 16/20)

Svi uređaji moraju biti novi i nekorišteni te moraju udovoljavati svim standardima prema pozitivnim propisima u RH.

Odabrani ponuditelj je dužan osigurati rezervne dijelove za ugrađenu opremu u trajanju najmanje 6 godina od dana ugradnje opreme.

Odgovornost za nedostatke: odabrani ponuditelj je dužan isporučiti predmet nabave koji je po svojoj količini i kvaliteti u skladu s uvjetima i zahtjevima iz Dokumentacije o nabavi, ponude i ugovora. Odabrani ponuditelj odgovara za sve skrivene nedostatke koji se pokažu u roku 24 mjeseca od dana izvršenja predmeta nabave. Sve troškove u svezi s ostvarenjem prava Naručitelja po ovoj osnovi snosi odabrani ponuditelj.

Moguće su manje korekcije u razmještaju i kadriranju kamera, a sve u suglasnosti sa Naručiteljem i stručnim nadzorom.

Odabrani ponuditelj je obvezan sustav videonadzora izvesti u skladu s odredbama Zakona o privatnoj zaštiti (NN br. 16/20), te Pravilnika o uvjetima i načinu provedbe tehničke zaštite (NN br. 198/03), odnosno sukladno članku 15. Pravilnika kojim je definirana izvedba tehničke zaštite koja podrazumijeva: izvedbu instalacije; ugradnju opreme; programiranje, podešavanje i ispitivanje sustava i puštanje u probni rad; verifikaciju opreme i tehnički prijem, izradu uputa i obuku osoblja nadzornog centra naručitelja.

Prilikom isporuke uz isporučene uređaje potrebno je dostaviti svu tehničku dokumentaciju i uputstva za rad i održavanje na hrvatskom jeziku.

Ukoliko ponudu podnosi zajednica ponuditelja, ista je dužna prilikom potpisa ugovora/okvirnog sporazuma dostaviti izjavu o solidarnoj odgovornosti za izvršenje predmeta nabave u cijelosti koju potpisuju svi članovi zajednice ponuditelja ili član zajednice koji je ovlašten za potpisivanje od strane ostalih članova zajednica ponuditelja.

Ukoliko je ugovaratelj stranac, njegovi zakonski zastupnici i/ili osobe zadužene za kontakt s naručiteljem i/ili traženi stručnjaci se moraju pridržavati važećih zakona i propisa koji reguliraju rad i boravak stranaca u Republici Hrvatskoj (Zakon o strancima (NN 130/11, 74/13, 69/17, 46/18, 53/20)).

Isti moraju osigurati stalnu uslugu prevođenja na hrvatski jezik o svom trošku, ukoliko ne poznaju hrvatski jezik.

Prema Zakonu o javnoj nabavi određeni gospodarski subjekt tijekom izvršenja ugovora o javnoj nabavi može sudjelovati kao samostalni ponuditelj, kao član zajednice gospodarskih subjekata ili kao podugovaratelj odabranog ponuditelja.

**7.5. Rok za donošenje odluke**

Rok za donošenje odluke je 60 dana od dana isteka roka za dostavu ponuda.

*Naručitelj je odredio duži rok od onog određenog Zakonom o javnoj nabavi (NN 120/16) jer se radi o složenijem predmetu nabave te u svezi kojeg se očekuje dugotrajniji postupak ocjene ponuda. Dodatno radi se o postupku s kriterijem odabira ekonomski najpovoljnije ponude što analizu čini opsežnijom te Naručitelj* *želi ostaviti dovoljno vremena za detaljnu analizu i ocjenu ponuda te bodovanje valjanih ponuda prema kriterijima za odabir ekonomski najpovoljnije ponude. Osim toga, Zakon o javnoj nabavi (NN 120/16) predviđa mogućnosti upotpunjavanja/pojašnjenja ponuda, obvezu traženja ispravka računske greške, pojašnjenja neuobičajeno niske ponude, zamjene podugovaratelja te subjekata na čiju se sposobnost ponuditelj oslanja ukoliko se utvrdi da kod njih postoje osnove za isključenje, mogućnost traženja ažuriranih popratnih dokumenata i sl. što sve znatno produljuje sam postupak pregleda i ocjene ponuda te je Naručitelj mišljenja da rok od 30 dana nije dovoljan za provedbu svih opisanih* *radnji. Rok od 60 dana je maksimalni rok te će Naručitelj, ukoliko bude moguće, odgovarajuću odluku donijeti i u kraćem roku.*

**7.6. Rok, način i uvjeti plaćanja**

Naručitelj ne predviđa plaćanje predujma.

Naručitelj prihvaća e-račun.

Ponuditelj je obvezan od 1.7.2019. prema Naručitelju poslati isključivo eRačun.

Obračun i naplata izvršenih isporuka robe obavit će se nakon potpisom prihvaćenih računa od strane naručitelja, a sve temeljem jediničnih cijena iz ponudbenog troškovnika i stvarno izvršenih isporuka robe.

Ponuditelj mora svom računu obvezno priložiti račune svojih podugovaratelja koje je prethodno potvrdio.

Naručitelj se obvezuje ovjereni neprijeporni dio računa platiti ponuditelju/članu zajednice gospodarskih subjekata u roku 30 (trideset) dana od dana primitka računa.

Naručitelj se obvezuje ovjereni neprijeporni dio računa platiti podugovaratelju, na IBAN naveden u ponudbenom listu, u roku 30 (trideset) dana od dana primitka računa.

eRačun treba nasloviti na točan naziv Naručitelja s obvezom naznake broja ugovora.

eRačun mora sadržavati sve obvezne osnovne elemente elektroničkog računa propisane čl.5. Zakona o elektroničkom izdavanju računa u javnoj nabavi (NN 94/18).

**7.7. Rokovi za izjavljivanje žalbe u otvorenom postupku nabave te naziv i adresa žalbenog tijela**

Žalba se izjavljuje Državnoj komisiji za kontrolu postupaka javne nabave, Zagreb, Koturaška cesta 43/IV u pisanom obliku.

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti središnjem tijelu za nabavu u roku za žalbu.

Žalba se izjavljuje u roku od 10 dana, i to od dana:

-objave poziva na nadmetanje, u odnosu na sadržaj poziva ili dokumentacije o nabavi

-objave obavijesti o ispravku, u odnosu na sadržaj ispravka

-objave izmjene dokumentacije o nabavi, u odnosu na sadržaj izmjene dokumentacije

-otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

-primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Za sve što nije regulirano dokumentacijom o nabavi primjenjuju se odredbe Zakona o javnoj nabavi i podzakonski propisi doneseni temeljem istog.

**PRILOG 1- TROŠKOVNIK**

**PRILOG 2- IZJAVA O DULJINI JAMSTVA /predložak/**

Naziv Naručitelja: Općina Donji Kraljevec

Naziv: Nabava sustava videonadzora u Općini Donji Kraljevec

Evidencijski broj nabave: 1/21-MV

Naziv ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište Ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA O PONUĐENOJ DULJINI JAMSTVA**

Temeljem odredbi Dokumentacije o nabavi -*Nabava sustava videonadzora u Općini Donji Kraljevec*, Naručitelja Općine Donji Kraljevec, ovom izjavom potvrđujemo da, dajemo jamstvo na ugrađenu opremu na\_\_\_\_\_\_\_\_\_\_\_\_\_mjeseci.

U\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

potpis

**PRILOG 3- IZJAVA O VREMENU ODAZIVA NA SERVISNU INTERVENCIJU /predložak/**

Naziv Naručitelja: Općina Donji Kraljevec

Naziv predmeta nabave: Nabava sustava videonadzora u Općini Donji Kraljevec

Evidencijski broj nabave: 1/21-MV

Naziv ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište Ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA O VREMENU ODAZIVA NA SERVISNU INTERVENCIJU**

Temeljem odredbi Dokumentacije o nabavi- *Nabava sustava videonadzora u Općini Donji Kraljevec*, Naručitelja Općine Donji Kraljevec, ovom izjavom potvrđujemo da, ćemo se u slučaju poziva odazvati na servisnu intervenciju u roku od \_\_\_\_\_\_\_\_\_\_\_\_\_sati.

U\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 potpis